Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: rendjéről szóló 36/1999. (XII. 27.) PM rendelet 19. §
Paragraph Index: 886

c) Kincstári devizaszámlán a jóváírások és a terhelések elszámolása idegen pénzeszközként Az EU támogatás kezelésére nyitott, devizában vezetett programszámlára érkező támogatás összegének jóváírásáról a Devizaműveletek Osztálya számlakivonatot ad a számlatulajdonos részére. A számlatulajdonos a számlakivonat alapján — a támogatást nyújtó által jóváhagyott — nyilvántartásában rögzíti a jóváírt összeget és idegen pénzeszközként könyveli. A számlán jóváírt összegek, azok felhasználásáig idegen pénzeszköznek tekintendők. A jóváírt összeg elszámolása T 368 Nemzetközi támogatási programok devizaszámlája K 4889 Nemzetközi támogatási programok deviza elszámolása számla Amennyiben a devizaszámláról közvetlenül történik a kifizetés devizában vagy forintban a jogosult részére, akkor a Kincstárban vezetett devizaszámla egyenlege csökken. A számla terheléséről a Devizaműveletek Osztálya számlakivonatot ad a számlatulajdonos részére, amely a kivonat alapján saját nyilvántartásában rögzíti a devizaszámla terhelését és a devizaszámla állományában bekövetkező idegen pénzeszköz csökkenést könyveli. A kincstári devizaszámla terhelésének könyvelése T 4889 Nemzetközi támogatási programok deviza elszámolása számla K 368 Nemzetközi támogatási programok devizaszámlája

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes